**Bilag 1**

**Folkeuniversitets fremtidige tilskudsmodel**

Ændringen af folkeoplysningsloven og bekendtgørelsen om Folkeuniversitetet indebærer en model, hvor tilskuddet til enhederne beregnes efter en model med følgende principper:

* forlods fordeles et beløb, som afspejler antallet af komiteer tilknyttet hver enhed.
* Herefter fordeles det resterende tilskud efter en fordelingsnøgle, der afspejler et gennemsnit af enhedernes statslige tilskud i perioden 2014-2016

Med et tilskud på 10.000 kr. pr. komite, som er tilknyttet enheden, vil der forlods fordeles 840.000 kr., jf. tabel 1.

**Tabel 1: Tilskud efter antal komitéer (kr.)**

|  |  |  |  |  |  |  |
| --- | --- | --- | --- | --- | --- | --- |
|  | **I alt** | **Hovedstadsreg.** | **Midtjysk** | **Nordjysk** | **Syddansk**  | **Komitéstyrelsen** |
| Antal komitéer | 84 | 4 | 11 | 11 | 25 | 33 |
| Tilskud (takst: 10.000 kr.) | 840.000 | 40.000 | 110.000 | 110.000 | 250.000 | 330.000 |

Herefter fordeles restbeløbet efter en fordelingsnøgle, beregnet ud fra gennemsnittet af tilskuddene til enhederne i perioden 2014 – 2016, jf. tabel 2, da det giver et dækkende billede af de forskellige typer aktiviteter, aktivitetsniveauet og geografiske forhold, herunder transportudgifterne.

**Tabel 2: Fremtidig fordelingsnøgle (%). Enhedernes andel af den samlede finanslovsbevilling.**

|  |  |  |  |  |
| --- | --- | --- | --- | --- |
| **Hovedstadsreg.** | **Midtjysk** | **Nordjysk** | **Syddansk**  | **Komitéstyrelsen** |
| 17,84 % | 40,15 % | 15,94 % | 15,51 % | 10,55 % |

Det giver således en samlet fordeling af statstilskuddet til enhederne, som vist i tabel 3.

**Tabel 3: Statstilskud 2018-2020 fordelt efter antal komitéer samt fordelingsnøgle (mio.kr.)**

|  |  |  |  |  |  |  |
| --- | --- | --- | --- | --- | --- | --- |
| **FL bevillinger** | **I alt** | **Hovedstadsreg.** | **Midtjysk** | **Nordjysk** | **Syddansk**  | **Komitéstyrelsen** |
| 2016 |   | 2,0 | 5,2 | 1,9 | 1,9 | 1,3 |
| 2018\* | 14,0 | 2,4 | 5,4 | 2,2 | 2,3 | 1,7 |
| 2019 | 13,7 | 2,3 | 5,3 | 2,2 | 2,2 | 1,7 |
| 2020 | 13,4 | 2,3 | 5,2 | 2,1 | 2,1 | 1,7 |

\* Note: I det første år 2018 fordeles alene 5/12 af tilskuddet efter de nye principper, da loven træder i kraft 1. august 2018.

Ændringen indebærer endvidere, at fordelingen evalueres regelmæssigt. Første gang i løbet af 2020 med virkning fra finansåret 2021 med henblik på, at der tages stilling til, om der er sket væsentlige ændringer i forhold til aktivitetsniveauet for perioden 2014 – 2016, komiteernes tilknytningsforhold m.v., som skal have betydning fremadrettet.